12 MAI 2025

Bursa generală a locurilor de muncă - 23 mai 2025

Agenţia Judeţeană pentru Ocuparea Forţei de Muncă Călărași organizează in data de 23 mai 2025, Bursa Generală a Locurilor de muncă.

Evenimentul se va desfășura concomitent la sediul din Călărași, strada 13 Decembrie 1918, nr.12 precum și la sediul Agenției Locale Oltenița, Strada Argeșului, nr.111.

La acest eveniment sunt așteptaţi angajatorii cu locuri de muncă vacante şi persoane aflate în căutarea unui loc de muncă.

Pentru acest eveniment AJOFM Călărași a contactat aproximativ 250 de angajatori, din care, până la această dată, au confirmat participarea un număr de 40 angajatori cu 207 locuri de muncă vacante, în următoarele domenii principale de activitate: sănătate; asigurări; agricultură; constructii; industrie ușoară; pază si protecție; industrie alimentară; industrializare produse din carne; intreținere drumuri și poduri; domeniul proiectelor europene FSE.

Locurile de muncă vacante comunicate la bursă se regasesc în următoarele ocupaţii: inginer construcții; economist; expert implementare proiecte europene; referent; operator confecționer; croitor; agent pază; electrician; lucrător comercial; macelar; tractorist si muncitori.

De asemenea, Centrul Militar Județean Călărași – Biroul Informare Recrutare va participa cu un stand de promovare a ofertei educaționale a Ministerului Apărării Naționale pentru profesia militară ofițeri, maiştri militari, subofiţeri, soldat gradat profesionist, rezerviști voluntari în domeniul forțelor terestre, forţe aeriene, forţe navale, comunicaţii şi logistică, care se adresează tinerilor cu vârsta cuprinsă între 18-45 ani, absolvenţi de liceu cu diplomă de bacalaureat, respectiv 10 clase (voluntari rezervisti).

Agenția Județeană pentru Ocuparea Forței de Muncă Călărași